# อนุสาวรีย์พิทักษ์ไทย
อนุสาวรีย์พิทักษ์ไทย คืออนุสาวรีย์ที่สร้างขึ้นเพื่อเชิดชูและรำลึกถึงเหตุการณ์กรณีพิพาทพรมแดนไทย–กัมพูชา ในปี พ.ศ. 2554 ตั้งอยู่ที่บริเวณทางขึ้นปราสาทตาควาย บ้านไทยนิคมพัฒนา ตำบลบักได อำเภอพนมดงรัก จังหวัดสุรินทร์

 ประวัติ 
อนุสาวรีย์พิทักษ์ไทย สร้างขึ้นมาเพื่อรำลึกถึงเหตุการณ์ปะทะระหว่างกรณีพิพาทพรมแดนไทย–กัมพูชา ระหว่างวันที่ 22 เมษายน ถึงวันที่ 3 พฤษภาคม พ.ศ. 2544 บริเวณปราสาทตาเมือนธม และปราสาทตาควาย ซึ่งจากเหตุการณ์นั้นส่งผลให้มีกำลังพลฝ่ายไทยเสียชีวิตจำนวน 8 นาย และได้รับบาดเจ็บจำนวน 98 นาย

รายชื่อทหารผู้เสียชีวิต ประกอบด้วย

 จ่าสิบเอก บุญรัตน์ สุขจิตร์ พลขับรถกองร้อยอาวุธเบา กรมทหารราบที่ 23 กองพันทหารราบที่ 4 ปฏิบัติราชการสนามในตำแหน่ง นายสิบสื่อสาร กองร้อยทหารพรานที่ 2606 ชุดเฉพาะกิจกรมทหารพรานที่ 26 เสียชีวิตเมื่อวันที่ 22 เมษายน พ.ศ. 2554 ที่พื้นที่ปราสาทตาควาย และได้รับพระราชทานยศขึ้นเป็น พันเอกราชกิจจานุเบกษา. ประกาศสำนักนายกรัฐมนตรี เรื่อง พระราชทานยศทหารเป็นกรณีพิเศษ. เล่ม 129 ตอนที่ 37 ข, 5 ธันวาคม 2555.
 สิบเอก ประเวช หาราช ผู้บังคับชุดปฏิบัติการ กองร้อยทหารพรานที่ 2606 ชุดเฉพาะกิจกรมทหารพรานที่ 26 เสียชีวิตเมื่อวันที่ 22 เมษายน พ.ศ. 2554 ที่พื้นที่ปราสาทตาควาย และได้รับพระราชทานยศขึ้นเป็น พันเอก
 จ่าสิบเอก วิทยะ สวนชูผล กองพันทหารปืนใหญ่ที่ 6 สรรพสิทธิประสงค์ จ.อุบลราชธานี ช่วยราชการกองร้อยทหารพรานจู่โจมที่ 960 หน่วยเฉพาะกิจกรมทหารพรานที่ 26 ฐานปฏิบัติการปราสาทตาเมือนธม บ้านหนองคันนา ตำบลเมียง อำพนมดงรัก เสียชีวิตเมื่อวันที่ 22 เมษายน พ.ศ. 2554 ที่พื้นที่ปราสาทตาเมือนธม และได้รับพระราชทานยศขึ้นเป็น พลตรี
 อาสาสมัครทหารพราน สมคิด โสมศรี ผู้ช่วยพลยิงเครื่องยิงลูกระเบิด กองร้อยทหารพรานที่ 2607 กรมทหารพรานที่ 26 ปฏิบัติราชการในสนามในตำแหน่ง พลยิงเครื่องยิงจรวด เสียชีวิตเมื่อวันที่ 23 เมษายน พ.ศ. 2554 ที่พื้นที่ปราสาทตาควาย
 อาสาสมัครทหารพราน อารีย์ คงนาคพะเนาว์ รองผู้บังคับชุดปฏิบัติการ กองร้อยทหารพรานจู่โจมที่ 961 กรมทหารพรานที่ 26 เสียชีวิตเมื่อวันที่ 23 เมษายน พ.ศ. 2554 ที่พื้นที่ปราสาทตาเมืองธม
 อาสาสมัครทหารพราน กึ้ง พลสงคราม สังกัดกรมทหารพรานที่ 26 ค่ายปักธงชัย เสียชีวิตเมื่อวันที่ 29 เมษายน พ.ศ. 2554 ที่พื้นที่ช่องกร่าง
 ร้อยตรี อุทัย หมื่นอภัย ผู้บังคับหมวด หน่วยรบพิเศษ กองพันทหารราบที่ 2 กรมทหารราบที่ 1 เสียชีวิตเมื่อวันที่ 28 เมษายน พ.ศ. 2554 ที่พื้นที่ปราสาทตาเมือนธม และได้รับพระราชทานยศขึ้นเป็น พลตรี
 พลทหาร ธวัชชัย บุญมั่ง สังกัด กองพันทหารราบที่ 2 กรมทหารราบที่ 8 เสียชีวิตเมื่อวันที่ 3 พฤษภาคม พ.ศ. 2554 ที่พื้นที่ปราสาทตาควาย และได้รับพระราชทานยศขึ้นเป็น ร้อยตรี

หลังจากเหตุการณ์ดังกล่าว พื้นที่ดังกล่าวกลับเข้าสู่สภาวะปกติ กองกำลังสุรนารีจึงได้พัฒนาพื้นที่บริเวณทางขึ้นปราสาทตาควายเพื่อเป็นแหล่งเรียนรู้และเชิดชูเกียรติให้กับทหารไทยที่เสียชีวิตจากการปะทะกันด้วยความกล้าหาญจากแนวคิดของ พลโท ธเนศ วงศ์ชะอุ่ม ซึ่งดำรงตำแหน่งแม่ทัพภาคที่ 2 ในเวลานั้น ทำให้ พลตรี อดุลย์ บุญธรรมเจริญ ผู้บัญชาการกองกำลังสุรนารีในเวลานั้น และ พันเอก สมภพ ภาระเวช ผู้บังคับหน่วยเฉพาะกิจที่ 2 ในเวลานั้น จึงได้สำรวจและเลือกตำแหน่งบริเวณทางขึ้นปราสาทตาควายเป็นที่ตั้งของอนุสาวรีย์ โดยใช้งบประมาณในการก่อสร้างจำนวน 760,000 บาท ซึ่งได้มาจากผู้บังคับหน่วยภายในกองกำลังสุรนารี กำลังพล และญาติของผู้เสียชีวิตในการสร้างอนุสาวรีย์นี้ขึ้นมา ดำเนินการก่อสร้างโดย กองพันทหารช่างที่ 6 กองพลทหารราบที่ 6 และทำพิธีเปิดเมื่อวันที่ 26 กันยายน พ.ศ. 2564

นอกจากนี้ อนุสาวียร์พิทักษ์ไทยถือเป็นอนุสาวรีย์เพียงแห่งเดียวที่นำพระเครื่องจริง ๆ ซึ่งเป็นวัตถุมงคลตามความเชื่อของไทย มาสวมที่คอของรูปปั้นทหาร โดยหลวงปู่รอด พระครูอาภัสร์ธรรมคุณ (บุญรอด อาภสฺสโร) เป็นผู้สวมด้วยตนเอง เพื่อเป็นขวัญและกำลังใจให้กับทหารที่ปฏิบัติหน้าที่ในพื้นที่

ในทุก ๆ ปี จะมีการประกอบพิธีสักการะอนุสาวรีย์ วางพวงมาลา พร้อมกันกับพิธีบวงสรวงปราสาทตาควาย เพื่ออุทิศส่วนกุศลให้กับผู้เสียชีวิตจากการปะทะที่ชายแดนกัมพูชา ซึ่งประกอบด้วยการประกอบพิธีพราหมณ์ตามศาสนาพราหมณ์ และพิธีสงฆ์ในการอุทิศส่วนกุศลตามศาสนาพุทธ จัดขึ้นโดยองค์การบริหารส่วนตำบลบักไดร่วมกับหน่วยเฉพาะกิจที่ 2 กองกำลังสุรนารี กองทัพภาคที่ 2 ซึ่งมีทั้งประชาชน เจ้าหน้าที่ของไทยเข้าร่วมพิธี รวมถึงเจ้าหน้าที่ของกัมพูชาร่วมสังเกตการณ์

 รายละเอียด 
อนุสาวรีย์พิทักษ์ไทย ดำเนินการก่อสร้างโดย กองพันทหารช่างที่ 6 กองพลทหารราบที่ 6 ถูกแบ่งออกเป็น 2 ส่วน คือ

 ฐานอนุสาวรีย์ 
ส่วนของฐานของอนุสาวรีย์นั้น มีรูปทรงเป็นสี่เหลี่ยมจัตุรัส ความกว้าง  ความยาว  และส่วนของแท่น ความกว้าง  ความยาว  ความสูง  สร้างขึ้นเพื่อรองรับรูปปั้นทหาร

 รูปปั้นทหารยืนถือปืน 
ส่วนของรูปปั้นทหารยืนถือปืนนั้น เป็นลักษณะของรูปปั้นที่แต่งเครื่องแต่งกายเป็นทหารในท่าพร้อมใช้อาวุธพร้อมกับสะพายเครื่องหลังเต็มอัตรา ในอัตราส่วนขนาดเท่าคนจริง วัสดุทำจากทองเหลืองรมดำ